stanford-oval/wikipedia huggingface dataset:
Crowded House
לקריאה נוספת

Dix, John (2005). Stranded in Paradise: New Zealand Rock and Roll, 1955 to the Modern Era (Revised ed.). Auckland, New Zealand: Penguin Books. ISBN 0-14-301953-8.
Doole, Kerry; Twomey, Chris (1996). Crowded House: Private Universe. London, UK: Omnibus Press. ISBN 0-7119-4816-X.
Bourke, Chris (1997). Crowded House: Something So Strong. South Melbourne, Victoria: Macmillan. ISBN 0-7329-0886-8.
Chunn, Mike, Stranger Than Fiction: The Life and Times of Split Enz, GP Publications, 1992. מסת"ב 1-86956-050-7
Chunn, Mike, Stranger Than Fiction: The Life and Times of Split Enz, (revised, ebook edition), Hurricane Press, 2013. מסת"ב 978-0-9922556-3-3
Tusa

"Tusa" הוא סינגל, שהוקלט על ידי הזמרת-יוצרת הקולומביאנית קרול ג'י, ביחד עם הראפרית הטרינידדית ניקי מינאז'. השיר יצא לאור ב-7 בנובמבר, על ידי חברות התקליטים יוניברסל מיוזיק לטין אנטרטיינמנט, יוניברסל מיוזיק גרופ וריפבליק רקורדס כסינגל מתוך אלבום KG0516.
השיר הגיע אל המקום הראשון במצעד השירים הלטיניים.
רקע וכתיבה

השיר נכתב על ידי קרול ג'י, ניקי מינאז', אווי און דה דראמס ופזמונאים נוספים והופק על ידי אווי און דה דראמס. איגוד תעשיית ההקלטות האמריקאי העניק לשיר את תואר היהלום הלטיני, על מכירות של למעלה מ-600,000 עותקים במדינה. בהמשך, העניקו לו את תואר 35 הפלטינות הלטיניות על מכירות של למעלה מ-2,100,000 מיליון עותקים.
איגוד תעשיית ההקלטות הספרדי העניק לשיר את תואר הזהב על מכירות של למעלה מ-20,000 עותקים במדינה.
וידאו קליפ

הווידאו קליפ המלא שיצא עבור השיר הועלה לערוץ היוטיוב של קרול ג'י ב-7 בנובמבר 2019, ביום צאתו של השיר כסינגל. ביממה אחת, הצליח הקליפ לצבור למעלה מ-7.8 מיליון צפיות, ובשבוע אחד הצליח לצבור קרוב ל-37 מיליון צפיות. נכון לשנת 2021, נחשב הקליפ לאחד מ-200 הנצפים ביותר בכל הזמנים.
נכון לספטמבר 2021 עומד מונה הצפיות של הקליפ על למעלה מ-1.2 מיליארד צפיות.
ביקורת

בחודש יוני 2020 כלל מגזין בילבורד את השיר ברשימת "50 השירים הטובים ביותר עד כה של שנת 2020".
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  איטליה | מצעד הסינגלים האיטלקי | 13 |  |
|  אל סלוודור | מוניטור לטינו | 1 |  |
|  אקוודור | מוניטור לטינו | 1 |  |
|  ארגנטינה | ארגנטינה הוט 100 | 1 |  |
|  ארצות הברית | בילבורד הוט 100 | 42 |  |
|  ארצות הברית | מצעד השירים הלטיניים | 1 |  |
|  ארצות הברית | רולינג סטון טופ 100 | 42 |  |
|  ארצות הברית | מצעד השירים הקצביים | 27 |  |
|  בוליביה | מוניטור לטינו | 1 |  |
|  גואטמלה | מוניטור לטינו | 1 |  |
|  גרמניה | GfK – טופ 100 | 79 |  |
|  הונדורס | Honduras Top 50 | 1 |  |
|  הרפובליקה הדומיניקנית | מוניטור לטינו | 1 |  |
|  ולוניה | אולטראטופ 40 | 6 |  |
|  יוון | IFPI Greece | 69 |  |
|  מקסיקו | טופ 100 – מקסיקו | 3 |  |
|  ניקרגואה | מוניטור לטינו | 1 |  |
|  סלובניה | SloTop50 | 50 |  |
|  ספרד | PROMUSICAE | 1 |  |
|  פוארטו ריקו | מוניטור לטינו | 1 |  |
|  פורטוגל | מצעד הסינגלים הפורטוגזי | 7 |  |
|  פלנדריה | אולטראטופ 50 | 7 |  |
|  פנמה | מוניטור לטינו | 1 |  |
|  פרגוואי | מוניטור לטינו | 4 |  |
|  פרו | מוניטור לטינו | 1 |  |
|  צ'ילה | צ'ילה טופ 20 | 1 |  |
|  צרפת | SNEP | 14 |  |
|  קולומביה | נשיונל-רפורט | 1 |  |
|  קוסטה ריקה | מוניטור לטינו | 1 |  |
|  קנדה | קנדה הוט 100 | 98 |  |
|  רומניה | מצעד השירים הרומני | 100 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 8 |  |
|   ‏‏‏  מצעדים חודשיים (2020)> מדינה |   ‏‏‏  מצעדים חודשיים (2020)> מצעד |   ‏‏‏  מצעדים חודשיים (2020)> מיקום שיא |   ‏‏‏  מצעדים חודשיים (2020)>  |
| --- | --- | --- | --- |
|  פרגוואי | מוניטור לטינו | 1 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אורוגוואי | מוניטור לטינו | 1 |  |
|  איטליה | מצעד הסינגלים האיטלקי | 29 |  |
|  אל סלוודור | מוניטור לטינו | 1 |  |
|  אקוודור | מוניטור לטינו | 1 |  |
|  ארגנטינה | ארגנטינה הוט 100 | 1 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 2 |  |
|  בוליביה | מוניטור לטינו | 1 |  |
|  גואטמלה | מוניטור לטינו | 1 |  |
|  הונדורס | Honduras Top 50 | 1 |  |
|  הרפובליקה הדומיניקנית | מוניטור לטינו | 4 |  |
|  ולוניה | אולטראטופ 40 | 57 |  |
|  ונצואלה | רקורד ריפורט | 1 |  |
|  ניקרגואה | מוניטור לטינו | 3 |  |
|  פוארטו ריקו | מוניטור לטינו | 5 |  |
|  פנמה | מוניטור לטינו | 1 |  |
|  פרגוואי | מוניטור לטינו | 1 |  |
|  פרו | מוניטור לטינו | 6 |  |
|  צרפת | SNEP | 17 |  |
|  קולומביה | נשיונל-רפורט | 2 |  |
|  קוסטה ריקה | מוניטור לטינו | 1 |  |
|  שווייץ | המצעד השווייצרי | 13 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה 2× | 140,000 |
| ארצות הברית (RIAA) | פלטינה 35× (לטיני) | 2,100,000 |
| בלגיה (BEA) | זהב | 20,000 |
| מקסיקו (AMPROFON) | יהלום 9× + פלטינה 3× | 2,880,000 |
| ספרד (PROMUSICAE) | פלטינה 9× | 360,000 |
| פולין (ZPAV) | פלטינה | 20,000 |
| פורטוגל (AFP) | פלטינה 3× | 30,000 |
| צרפת (SNEP) | יהלום | 333,333 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בנובמבר 2019 | הזרמת מוזיקה • הורדה דיגיטלית | ריפבליק |  |
| איטליה | 13 בדצמבר 2019 | רדיו שירים עכשוויים | יוניברסל מיוזיק גרופ |  |
| ארצות הברית | 11 בפברואר 2020 | רדיו שירים עכשוויים | ריפבליק |  |
Forever (שיר של ג'סטין ביבר)

"Forever" (בעברית: "לנצח") הוא שיר שהוקלט על ידי הזמר-יוצר הקנדי ג'סטין ביבר יחד עם הראפרים האמריקאים פוסט מאלון וקלבר. השיר יצא לאור ב-14 בפברואר 2020, כסינגל השלישי מתוך אלבום האולפן החמישי של ביבר, Changes, על ידי חברת התקליטים דאף ג'אם.
עם יציאתו, נכנס אל המקום ה-29 במצעד הסינגלים הבריטי, למקום ה-24 במצעד בילבורד הוט 100, ואף שבר שיא כשנכנס ל-40 המובילים ביותר מ-15 מצעדים במדינות שונות.
רקע

ב-8 בספטמבר 2016 יצא הסינגל "Deja Vu" אשר היווה את שיתוף הפעולה הראשון בין הזמר-יוצר הקנדי ג'סטין ביבר והראפר האמריקאי פוסט מאלון. ב-6 בדצמבר 2019 חשף ביבר קעקוע של המילה "Forever" על צווארו, מה שהוביל לספקולציות כי זהו יהיה שמו של האלבום הבא שלו כפי שבעבר קעקע את שמות אלבומיו BELIEVE ו-Purpose.
ב-1 במרץ 2020 דווח באתר TMZ כי פוסט מאלון מתוכנן להשתתף באחד השירים מאלבום האולפן החמישי של ביבר. עוד פורסם, כי נכון לאותה שעה ביבר סיים להקליט את קטעי השירה שלו בשיר.
ב-5 בפברואר חשף ביבר את רצועת אלבומו החמישי, Changes, בה נכלל גם השיר "Forever" בתור הרצועה השביעית ובשיתוף פעולה עם פוסט מאלון ואמן ההיפ הופ והראפ, Clever.
השיר יצא לאור ב-14 בפברואר 2020, כסינגל השלישי מתוך האלבום. נכון לנובמבר 2022 השיר צבר מעל לכ-7 מיליון צפיות ביוטיוב.
השיר

"Forever" הוא שיר בסגנון טראפ באורך של 3:40 דקות ובקצב של 136 פעימות לדקה. מבחינה מילולית הוא שיר אהבה באנגלית אשר מבטא רגשות של צורך להיות עם בת הזוג לנצח (באנגלית: ”Forever”). האנה מיילריאה מהמגזין הבריטי NME כתבה כי באופן לא מפתיע, השיר עוסק ברצונו של ביבר להיות עם בת זוגו לכל החיים, מה שמבטא כי הנישואים שלו עם היילי בולדווין מחלחלים לאלבום החדש.
ג'רמי הליגר מכתב העת האמריקאי וראייטי ציין את השימוש של השיר ב"סינת'ים צנועים", שאותם אפיין ככאלו "הנשמעים כמו טיפות מים". אלכסיס פטרידיס מהעיתון הבריטי הגרדיאן השווה את ההגשה הווקאלית בשיר לראפ.
קבלה

לין שארפ מ-HotNewHipHop שיבחה את השירה ב-"Forever", בתחושה שביבר ומלון "מחמיאים זה לזה" בצורה חלקה, ושהקול של Clever משקף את "הטבע התשוקה" של הרצועה. מבקר הבילבורד טיילור וות'רבי דירג את "Forever" במקום השלישי משירי האלבום ותיארו כאחת הרצועות היותר ייחודיות באלבום. קולטן גרינווד מ-Alternative Press כינה את השיר "בופ קליט ואמוציונלי" וציין כי יש לו את המידה הנכונה של רומנטיקה כדי לשמור על המוח שלך מופעל". קרולין דרוק מ-Uproxx כתבה שהרצועה מתהדרת במקצב מלא ומהדהד, וציינה את הגישה הלירית התמציתית בו.
עם זאת, בן דוולין מ-musicOMH מצא שהקול של Clever היה "חלש בצורה מגעילה".
וידאו קליפ

הווידאו קליפ של השיר יצא ב-9 במרץ 2020 יחד עם עוד 16 קליפים של שירים מהאלבום כחלק מפרויקט "Changes: The Movement". בימוי הפרויקט כולו בוצע על ידי Nick DeMoura אשר החל לעבוד על כך לאחר שנגש עם מנהלו של ביבר, סקוטר בראון, זמן קצר לפני חג המולד (25 בדצמבר). נכון לנובמבר 2022, הווידאו הקליפ של "Forever" מונה מעל לכ-18 מיליון צפיות ביוטיוב.
בקליפ נראים קבוצת שחקנים רעולי פנים לבושים בשכפצים הרוקדים בזמן שאורות מרצדים סביבם, זאת בניגוד לקליפים האחרים, אשר עוצבו בצורה אינטימית יותר. בריאיון ל-MTV News (אנ') אמר Nick DeMoura כי הסרט Entrapment (אנ') היווה השראה לקליפ, וכמו כן, טריי אלסטון מ-"MTV News" תיארה את הקליפ כ"כישרון קולנועי".
נתוני מכירות

| מדינה | תואר | מכירות | מקור |
| --- | --- | --- | --- |
| ארצות הברית (RIAA) | זהב | 500,000 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולמי | 14 בפברואר 2020 | הזרמת מוזיקה • הורדה דיגיטלית | דאף ג'אם |  |
| אוסטרליה | 14 בפברואר 2020 | רדיו להיטים עכשוויים | יוניברסל | [דרוש מקור][מפני ש...] |
Psycho (שיר של רד ולווט)

"Psycho" (בעברית: "פסיכי") הוא שיר שהוקלט על ידי להקת הבנות הדרום קוריאנית רד ולווט. השיר יצא לאור ב-23 בדצמבר 2019, כסינגל הראשי מתוך אלבום האוסף הראשון שלהן, The ReVe Festival: Finale, שהוא החלק השלישי והאחרון בטרילוגיית האלבומים של הלהקה, The ReVe Festival. השיר הולחן על ידי אנדרו סקוט, קאזי אופיה (אנ') ו-EJAE; עובד על ידי דרוסקי ומפיק התקליטים הוותיק של SM Entertainment, יו יאנג-ג'ין (אנ'); ונכתב על ידי קנזי (אנ'). "Psycho" הוא שיר R&B המשלב אלמנטים של טראפ ופיוצ'ר באס, ועוסק בזוג שנמצא במערכת יחסים רומנטית מורכבת. וידאו קליפ בסגנון גותי פורסם עם יציאת הסינגל.
השיר זכה לביקורות חיוביות מצד מבקרי המוזיקה. אף על פי שיצא לקראת סוף שנת 2019, מבקרים ציינו אותו כאחד משירי הקיי-פופ הטובים של אותה שנה. השיר הגיע למקום הראשון במצעדי המוזיקה בסינגפור ובצפון אמריקה, והיה לשיר השני של הלהקה שהגיע למקום הראשון במצעד שירי העולם הדיגיטליים של בילבורד. במלזיה הוא הגיע בשיאו למקום השני, ובדרום קוריאה שהה במשך שלושה שבועות רצופים בגאון צ'ארט, מה שהיה לפעם ה-12 של רד ולווט ב-10 השירים המובילים של המצעד. השיר הגיע גם למקום העשירי בניו זילנד, ובילה שבוע במקום ה-99 במצעד הורדות הסינגלים הבריטי (אנ'), בפעם הראשונה של הלהקה במצעדים הבריטיים.
רקע ויציאה לאור

לאחר ההופעה השלישית של רד ולווט בנובמבר 2019, ב-12 בדצמבר חברת התקליטים SM Entertainment חשפה שתי כרזות טיזר ברשתות החברתיות, יחד עם הודעה רשמית שאישרה כי האלבום Finale יסגור את טרילוגיית האלבומים "Music Festival" של הלהקה. יומיים לאחר מכן פורסם קטע מתוך צילומי הטיזר בחשבונות המדיה החברתית הרשמית של הלהקה. דגימות קול מתוך השיר פורסמו בחשבון האינסטגרם של הלהקה ובערוץ היוטיוב של SM Town (אנ'). הקליפ פורסם ב-21 בדצמבר 2019.
כתיבה

"Psycho" נכתב בשנת 2018 על ידי מפיק התקליטים האמריקאי אנדרו סקוט, המפיק הקוריאני EJAE, והאמנית השוודית קאזי אופיה (אנ') במהלך מחנה כתיבת שירים בסיאול, דרום קוריאה. בעקבות שיחה בין שלושת המלחינים על פרידה בה "להיות שבור לב זה כמעט כמו להרגיש פסיכי", הם התחילו לעבוד על הרעיון לשיר. אופיה הקליטה גרסת דמו באנגלית, שהודלפה באינטרנט שבועות לפני צאת השיר; הפזמונאית קנזי כתבה מחדש את מילות השיר בקוריאנית, עם עיבוד נוסף של המפיק דרוסקי ויו יאנג-ג'ין, שהשתתף בהפקת הסינגל הקודם של הלהקה, "Bad Boy", בשנת 2018.
מוזיקלית, "Psycho" תואר כשיר אורבני קצבי; תמר הרמן מבילבורד תיארה אותו כשיר R&B-פופ עם פיוצ'ר באס, פתיחה אינסטרומנטלית "אופראית גרנדיוזית" עם מיתרי פיציקאטו "דרמטיים", אקורדים "קלאסיים" ומקצבי טראפ וסינתיסייזרים. הוא הולחן בסולם Eb מז'ור בקצב של 140 פעימות לדקה. השירה של הלהקה נעה בין שתי אוקטבות, מהצליל הנמוך של G3 לתו הגבוה של ה-G5. גרסה מעט שונה לשיר שימשה עבור הווידאו קליפ; לפזמון יש קו סינתיסייזר נוסף והקטע שלפני הפזמון כלל מנגינת מיתרים, אלמנטים שהושמטו מהגרסה הדיגיטלית וגרסת הסטרימינג. מילות השיר מספרות סיפור של מערכת יחסים "מלאת עליות וירידות" בה זוג "נלחם כל כך הרבה עד כדי שהם נראים מטורפים בעיני אחרים, אך בכל זאת נועדו זה לזה" ובסופו של דבר מבטיחים למאזין "אנחנו נהיה בסדר".
הצלחה מסחרית

"Psycho" הגיע למקום השני במצעד "גאון" של דרום קוריאה בשבוע שבין 22–28 בדצמבר 2019, המצעד האחרון של השנה; השיר "Meteor" של הראפר צ'נגמו חסם אותו מלהגיע למקום הראשון במשך שלושה שבועות רצופים. השיר הגיע למקום ה-31 במצעד השירים הדיגיטליים של "גאון" לחודש דצמבר, והגיע למקום השלישי במצעד של ינואר 2020. הוא עמד בראש מצעד ההורדות של "גאון" במשך שבועיים, כשהוא השיר השישי של הלהקה שהגיע למקום הראשון במצעד, והגיע בשיאו למקום השני במצעד הסטרימינג של "גאון" ושהה שם שבועיים. ב-28 בדצמבר 2019, השיר נכנס למצעד בילבורד קיי-פופ הוט 100, במקום התשיעי, וב-1 בינואר 2020 הגיע לשיאו במקום השני, שם שהה שבועיים רצופים.
בנובמבר 2020 קיבל השיר עיטור פלטינה מטעם "גאון" לאחר שחצה את רף 100 מיליון ההשמעות בסטרימינג. הוא היה הסינגל התשיעי בהישגיו במצעד סוף-השנה של "גאון" לשנת 2020.
בשבוע של 4 בינואר 2020, השיר הופיע לראשונה במקום הראשון של מצעד שירי העולם הדיגיטליים של הבילבורד בארצות הברית, והיה לשיר השני של הלהקה שהגיע למקום הראשון בארצות הברית, אחרי הסינגל "RBB (Really Bad Boy)" ב-2018. בכך הם הפכו לאחד מתשעת אמני הקיי-פופ שהגיעו לראש המצעד יותר מפעם אחת, וללהקת הבנות הרביעית שעשתה זאת. יתר על כן, זהו השיר ה-16 של הלהקה שמגיע לעשירייה הראשונה, מה שמעמיד אותן בתיקו עם להקת 2NE1 כלהקת הבנות הדרום קוריאנית עם הכי הרבה הופעות בעשירייה הראשונה במצעד. השיר היה גם לשיר השני של הלהקה שנכנס למצעד הסינגלים החמים בניו זילנד, אחרי "Zimzalabim", בו הגיע למקום העשירי בשבוע של 30 בדצמבר 2019. בנוסף, הוא הגיע למקום ה-99 במצעד הורדות הסינגלים הבריטי, שם שהה שבוע, והיה לשיר הראשון של הלהקה שהגיע למצעד בריטי.
הופעות חיות

הלהקה ביצעה את השיר לראשונה בשידור חי בפסטיבל "ReVe Festival FINALE Party" ב-22 בדצמבר 2019, שהוקרן בבלעדיות באתר V Live (אנ'). ב-25 בדצמבר אושרה השתתפותה של הלהקה בפסטיבל המוזיקה השנתי "SBS Gayo Daejeon", עבור הופעת הבכורה של הסינגל בטלוויזיה, אך חברת הלהקה וונדי נפצעה במהלך החזרות, ובמקום זאת שודרה הופעה מוקלטת. זמן מה לאחר מכן הלהקה הופיעה בטקס פרסי המוזיקה ה-29 של סיאול שנערך ב-30 בינואר 2020, בהיעדר וונדי, ששאר חברות הלהקה ביצעו את חלקיה. בנוסף, השיר נכלל במערך השירים של הלהקה בהופעה החיה המקוונת "SMTOWN Live Culture Humanity" ב-1 בינואר 2021.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
IZM: 
השיר זכה לביקורות חיוביות עם יציאתו. תמר הרמן ממגזין בילבורד אמרה כי השיר "חלק וחושני בביצועו". הסופר קים דו-היון ממגזין IZM (אנ') כתב כי השיר הוא "גרסה משודרגת" של "Bad Boy" ושיבח את האיזון בין "מנגינה נהדרת, מוטיבים וביצוע מעניינים" שעיצבו "שיר טוב" והעניק לו דירוג של 3.5 מתוך 5 כוכבים. נטלי מורין מאתר Refinery29 (אנ') כתבה כי לשיר יש "את כל הקסם והיהירות של [...] 'Bad Boy' אבל עם זוהר עדכני ומתוחכם". בראיון עם מפיק השיר בפברואר 2020, הסופר יים היון-סו מ-The Korea Herald (אנ') תיאר את השיר כ"שיר קליט שנתקע באוזן" ואמר כי רד ולווט "לא מראה סימנים של עצירה בתקופה הקרובה".
אף על פי שיצא לאור בדצמבר, השיר נכלל בכמה רשימות מוזיקה, בהן דורג דורג כאחד משירי הקיי-פופ הטובים ביותר לשנת 2019. בילבורד דירג אותו במקום ה-18 ברשימת 'בחירת המבקרים' שלהם. מגזין L'Officiel Malaysia כלל את השיר ברשימת 14 שירי הקיי-פופ המגדירים את 2019, והוא כונה "שיר מועדף לשירה במקלחת". המגזין המקוון Whole Tone תיאר את "Psycho" כ"השיר המרשים ביותר מבין יצירות הקיי-פופ שיצאו בשנה האחרונה" ודירג אותו במקום הראשון ברשימתם. השיר דורג גם במקום הראשון ברשימת "40 שירי הקופ-פופ הטובים ביותר לשנת 2020" של מגזין Paper (אנ').
| מבקר/כתב עת | רשימה | מיקום | הערות |
| --- | --- | --- | --- |
| בילבורד | 25 שירי הקיי-פופ הטובים ביותר לשנת 2019: בחירת המבקרים | 18 |  |
| BuzzFeed | 30 שירים שמגדירים קיי-פופ לשנת 2019 | 25 |  |
| CNN Philippines | מיטב שירי הקיי-פופ שלנו לשנת 2020 | - |  |
| L'Officiel Malaysia | 14 שירי הקיי-פופ המגדירים את 2019 ועדיין שולטים בפלייליסט המוזיקה שלנו | - |  |
| Paper | 40 שירי הקיי-פופ הטובים ביותר לשנת 2020 | 1 |  |
| Sanook | 20 השירים המובילים של שנת 2020 | 11 |  |
| Whole Tone | 30 שירי הקיי-פופ המובילים לשנת 2020 | 1 |  |
שבחים

אף על פי שהלהקה לא השתתפה ולא הופיעה באף תוכנית מוזיקה בטלוויזיה, "Psycho" זכה בתשעה גביעים בתוכניות מוזיקה עד לינואר 2020, היה לשיר השני של הלהקה בעל הכי הרבה פרסים, בשוויון עם "Rookie" משנת 2017, והיה לשיר הראשון שלה שהשיג מעמד "טריפל-קראון" בכל שלושת ערוצי הטלוויזיה הלאומיים, בתוכניות המוזיקה Music Bank (אנ'),‏ Show! Music Core (אנ') ו-Inkigayo (אנ'). השיר זכה גם בשני פרסי Melon Popularity שבועיים ברציפות.
שבחים > פרסים

| שנה | ארגון | פרס | תוצאה | הערות |
| --- | --- | --- | --- | --- |
| 2020 | פרסי הווידאו קליפים של MTV | קליפ הקיי-פופ הטוב ביותר | מועמדות |  |
| 2020 | פרסי המוזיקה של מלון (אנ') | שיר הדאנס הטוב ביותר (נשים) | מועמדות |  |
| 2020 | פרסי המוזיקה של Mnet באסיה (אנ') | הופעת הדאנס הטובה ביותר – להקת בנות | מועמדות |  |
| 2020 | פרסי המוזיקה של Mnet באסיה (אנ') | שיר השנה | מועמדות |  |
| 2020 | Asian Pop Music Awards | שיר השנה מחוץ למדינה | מועמדות |  |
| 2020 | Asian Pop Music Awards | הקליפ הטוב ביותר מחוץ למדינה | זכייה |  |
| 2021 | פרסי המוזיקה של גאון צ'ארט (אנ') | שיר השנה – דצמבר 2019 | זכייה |  |
| 2021 | פרסי גולדן דיסק (אנ') | השיר הדיגיטלי בטוב ביותר | זכייה |  |
וידאו קליפ

את הווידאו קליפ לשיר ביים במאי הקליפים O, שעבד בעבר על הקליפ של "Umpah Umpah". הווידאו קליפ פורסם ב-23 בדצמבר 2019, במקביל ליציאתם של השיר ושל האלבום Finale. הכוראוגרפיה של הקליפ נעשתה על ידי של מינה מיונג וביילי סוק. הקליפ של "Psycho" מתרחש בסצנה גותית ויקטוריאנית. בסרטון שרות חברות הלהקה על מצבי הרוח המתחלפים של מערכת יחסים.
תמר הרמן מבילבורד שיבחה את הקליפ, וכתבה כי הוא "זוהר". ב-26 במרץ 2020, הקליפ הגיע למאה מיליון צפיות ביוטיוב, תוך כשלושה חודשים מפרסומו. נכון ל-21 ביוני 2021, מונה הצפיות של הקליפ עומד על 281.7 מיליון צפיות.
קרדיטים וצוות

הקרדיטים לקוחים מתוך הערות האלבום The ReVe Festival: Finale.
אולפן
הוקלט באולפן SM SSAM
תוכנת למיקס באולפן SM LYVIN
גרסת מיקס נעשתה באולפן SM Concert Hall
צוות
רד ולווט (איירין, סולגי, וונדי, ג'וי, ירי) – שירה, קולות רקע
קנזי – כתיבה, בימוי ווקאלי
אנדרו סקוט – לחן
קאזי אופיה – לחן, קולות רקע
EJAE – לחן, קולות רקע
דרוסקי – עיבוד
יו יאנג-ג'ין – עיבוד
נו מין-ג'י – הקלטה
יונג יו-רה – עריכה דיגיטלית
לי ג'י-הונג – טכנאי מיקסינג
נמקונג ג'ין – מיקסינג
נתוני מכירות

| מקום | תארים | מכירות |
| --- | --- | --- |
| קוריאה הדרומית (KMCA) | פלטינה | 100,000,000 |
 הזרמת מדיה בלבד
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי העולם הדיגיטליים | 1 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הורדות הסינגלים הבריטי | 99 |  |
|  מלזיה | RIM | 2 |  |
|  ניו זילנד | המצעד הניו זילנדי הרשמי | 10 |  |
|  סינגפור | RIAS | 1 |  |
|  קוריאה הדרומית | סירקל צ'ארט | 2 |  |
|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  קוריאה הדרומית | סירקל צ'ארט | 3 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  קוריאה הדרומית | סירקל צ'ארט | 9 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 23 בדצמבר 2019 | הורדה דיגיטלית • הזרמת מוזיקה | SM Entertainment‏ • Dreamus |  |
Sign of the Times (שיר של הארי סטיילס)

| --- | --- |
עטיפת הסינגל בה נראה הארי סטיילס על גבי המים ומביט לאופק
עטיפת הסינגל בה נראה הארי סטיילס על גבי המים ומביט לאופק
 סינגל בביצוע הארי סטיילס
 מתוך האלבום Harry Styles
 יצא לאור:  7 באפריל 2017
 פורמט:  הורדת מוזיקה, הזרמת מוזיקה 
 מקום הקלטה:  סטודיו גי ג'אם, פורט אנטוניו (אנ'), ג'מייקה  סטודיו "הכפר" (אנ'), לוס אנג'לס, קליפורניה
 סוגה:  פופ רוק • רוק קל
 שפה:  אנגלית
 בי-סייד:  "From the Dining Table"
 אורך:  5:41
 חברת תקליטים:  קולומביה רקורדס
 כתיבה:  הארי סטיילס, ג'ף בהסקר (אנ'), מיץ' רולנד (אנ'), ריאן נאסי, אלכס סאליביאן (אנ'), טיילר ג'ונסון (אנ')
 הפקה:  ג'ף בהסקר, אלכס סאליביאן, טיילר ג'ונסון
 
"Sign of the Times" (בעברית: "סימן הזמנים") הוא סינגל הבכורה של הזמר-יוצר הבריטי הארי סטיילס אשר יצא ב-7 באפריל 2017 כסינגל הראשון מתוך אלבום הבכורה שלו, Harry Styles. השיר נכתב על ידי הארי עצמו יחד עם ג'ף בהסקר (אנ'), מיץ' רולנד (אנ'), ריאן נאסי, אלכס סאליביאן (אנ') וטיילר ג'ונסון (אנ'), והופק על ידי בהסקר, סאליביאן וג'ונסון. עם יציאתו הגיע השיר למקום הראשון במצעד הבריטי ולמקום הרביעי בארצות הברית. בשנת 2018 זכה הסינגל בפרס BMI Pop ובשנת 2021, דורג על ידי הרולינג סטון כאחד מ-500 השירים הגדולים בכל הזמנים. הוידאו קליפ לשיר אשר שוחרר ב-8 במאי 2017 זכה בשנת 2018 בפרס Brit לסרטון האמן הבריטי של השנה.
רקע

חמש שנים לאחר הקמתה של הלהקה האנגלית-אירית וואן דיירקשן, הוכרז באוגוסט 2015, לאחר שחרור האלבום החמישי של הלהקה, כי היא יוצאת להפסקה ממושכת. בפברואר 2016, אושר שסטיילס עזב את ההנהלה של הלהקה, והפך לחבר הלהקה השני שעשה זאת מאז העזיבה של זאין מאליק כמעט שנה קודם לכן. ביוני של אותה שנה אושר שסטיילס חתם על חוזה הקלטות עם חברת התקליטים קולומביה רקורדס ובספטמבר 2016 הופיע סטיילס על שער המגזין הבריטי Another Man (אנ') מה שהוביל לספקולציות בתקשורת לגבי אלבום חדש באופק.
בפברואר 2017, דווח כי את האלבום מפיק ג'ף בהסקר (אנ') וכחודש לאחר מכן, חשף מנכ"ל קולומביה רקורדס כי קרב מועד יציאתו של אלבום הסולו "האותנטי" של הארי וכי הסינגל המוביל של האלבום ישוחרר בסוף אפריל או בתחילת מאי 2017. באותו חודש, מנחה הרדיו האמריקאי אלביס דוראן חשף בטעות במהלך התוכנית שלו שסינגל הבכורה של סטיילס ישוחרר ב-7 באפריל 2017.
ב-31 במרץ פרסם הארי טיזר ברשתות החברתיות בו הוא חשף את עטיפת הסינגל ואת שמו, "Sign of the Times".
יצירה והפקה

"Sign of the Times" אשר נכתב על ידי הארי עצמו יחד עם ג'ף בהסקר (אנ'), מיץ' רולנד (אנ'), ריאן נאסי, אלכס סאליביאן (אנ') וטיילר ג'ונסון (אנ'), היא רצועת בלדת פסנתר, בסגנון רוק קל, רוק פופ, והושפעה מגלאם רוק וממוזיקת הרוק הבריטית של שנות ה-70. אורך השיר חמש דקות וארבעים ואחת שניות בקצב איטי בינוני של 60 פעימות לדקה.
את השיר שר הארי סטיילס בליווי מנגינת פסנתר על ידי בהסקר, גיטרה ותופים על ידי מיץ' רולנד ובס על ידי נאסי, אליהם הצטרפו מקהלת גוספל אשר סיפקה את הקולות השניים בשיר.
הרצועה הוקלטה באולפני וילג' בלוס אנג'לס שבקליפורניה ובאולפן ההקלטות של מלון Geejam בפורט אנטוניו (אנ') שבג'מייקה, בעוד שהמיקס נוצר על ידי על ידי ספייק סטנט.
השיר יצא לבסוף ב-7 באפריל 2017 על ידי חברת התקליטים קולומביה רקורדס.
ביקורת

הרצועה זכתה לשבחים רבים וכונתה על ידי גיל קאופמן ממגזין הבילבורד כמראה כי הארי "עושה מאמץ ברור להתרחק באומץ מהפופ התעשייתי של עברו" וכתב כי השיר הושפע מפינק פלויד, דייוויד בואי, קווין, ספייסהוג (אנ'), סוויד, קולדפליי, הביטלס, אריק כרמן ופרינס. ג'ייסון ליפשוץ מהבילבורד תיאר את השיר: "נחוש, מחויב לחלוטין למסרים ולסאונד שלו". מבקרים אחרים השוו את השיר למוזיקת אינדי רוק של להקת הווקמנים (אנ'), ולמוזיקת בריטפופ כגון "Tender" (אנ') של להקת בלר או "Bitter Sweet Symphony" של להקת The Verve. כמו כן, רבים ציינו את השוני של השיר משירי להקת וואן דיירקשן.
אנג'לי רגומן מאתר "The Straits Times" ראה בו את השיר ה"חזק" ביותר באלבום והשווה את הרצועה ל-"Blackbird" של הביטלס ול-"Bennie and the Jets" של אלטון ג'ון. אנדי קוש מאתר "ספין" כתב כי "המילים, הכותרת ואמנות העטיפה של השיר מצביעים על כך שאנחנו בטריטוריה אפוקליפטית, ונראה שסטיילס משתמש בסוף העולם כמטאפורה לסיום מערכת יחסים" והשווה את השיר לסגנון של אואזיס, אלטון ג'ון, ג'ון לנון משנות ה-70, והאלבום Hunky Dory של דייוויד בואי.
וידאו קליפ

הווידאו קליפ של השיר צולם באי סקאי השוכן בחופה המערבי של סקוטלנד בוים על ידי הזמר והבמאי הצרפתי יואן למואן. הוא שוחרר והועלה ליוטיוב ב-8 במאי 2017 וב-2 באוגוסט 2022 הגיע סרטון הקליפ מעל לכמיליארד צפיות ביוטיוב.
טייס הפעלולים של הסרטון, וויל בנקס, הצהיר בריאיון לבילבורד כי במהלך הצילומים טס סטיילס לגובה של יותר מ-1,550 רגל וכי לא הופעלו אפקטי מסך ירוק או CGI כלל.
בתחילת הסרטון נראה הארי כשהוא לבוש במעיל טרנץ' שחור ומגפי עור וג'ינס כהה כשהוא צועד על שדה שומם ומתחיל לשיר תוך כדי שהמצלמה מתקרבת לצילום תקריב של פניו. עם תחילת הפזמון נראה הארי מתרומם באוויר וממריא מעל השדה, האגם, צמרות העצים, ההרים והים. כשבסוף הקליפ נראית שקיעה מעוננת.
בטקס פרסי הווידאו קליפים של MTV לשנת 2017 היה הקליפ מועמד לשתי מועמדויות לקליפ הפופ הטוב ביותר והאפקטים החזותיים הטובים ביותר (אנ'). וכן בפרסי בחירת הילדים של ניקלודיאון ברזיל היה מועמד לקליפ מוזיקה בינלאומי אהוב. בשנת 2018 הקליפ זכה בפרסי המוזיקה הבריטית בקטגוריית הקליפ הבריטי של השנה (אנ') ובפרסי המוזיקה של iHeartRadio בקטגוריית הקליפ הטוב ביותר וכן היה מועמד לפרסי Myx Music (אנ') בקטגוריית הסרטון הבינלאומי של השנה (אנ').